Bardot ble meget aktiv i forskjellige spørsmål vedrørende dyrerett, og grunnla en stiftelse i sitt eget navn for å verne om dyrenes rettigheter. Hun er vegetarianer og skrev sammen med et stort antall organisasjoner i 2009 et åpent brev til EUs ledelse om forslaget å innstifte en offisiell «europeisk vegetarisk dag». Hun har også kommet med flere politiske uttalelser rettet mot innvandrere og særskilt muslimer.